CELEX: 32014R0264
Language: sl
Date: 2014-03-14 00:00:00
Title: Uredba Komisije (EU) št. 264/2014 z dne 14. marca 2014 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe kopolimera polivinilpirolidon-vinil acetata v trdnih prehranskih dopolnilih ter Priloge k Uredbi Komisije (EU) št. 231/2012 glede njegovih specifikacij  Besedilo velja za EGP

15.3.2014   
            
            
               SL
            
            
               Uradni list Evropske unije
            
            
               L 76/22
            
         
      UREDBA KOMISIJE (EU) št. 264/2014
   z dne 14. marca 2014
   o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe kopolimera polivinilpirolidon-vinil acetata v trdnih prehranskih dopolnilih ter Priloge k Uredbi Komisije (EU) št. 231/2012 glede njegovih specifikacij
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) ter zlasti člena 10(3), člena 14 in člena 30(5) Uredbe,
   ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) ter zlasti člena 7(5) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 je določen seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               Uredba Komisije (EU) št. 231/2012 (3) določa specifikacije za aditive za živila, vključno z barvili in sladili, ki so navedena v prilogah II in III k Uredbi (ES) št. 1333/2008.
            
         
               (3)
            
            
               Navedeni seznami se lahko na pobudo Komisije ali na podlagi zahtevka posodobijo v skladu s skupnim postopkom iz člena 3(1) Uredbe (ES) št. 1331/2008.
            
         
               (4)
            
            
               6. oktobra 2009 je bil vložen zahtevek za odobritev uporabe kopolimera polivinilpirolidon-vinil acetata v trdnih prehranskih dopolnilih kot vezivo/sredstvo za oblogo. Zahtevek je bil dan na voljo državam članicam v skladu s členom 4 Uredbe (ES) št. 1331/2008.
            
         
               (5)
            
            
               Evropska agencija za varnost hrane je ocenila varnost kopolimera polivinilpirolidon-vinil acetata (4), če se uporablja kot aditiv za živila, ter sklenila, da je za predlagane uporabe kopolimera polivinilpirolidon-vinil acetata v trdnih prehranskih dopolnilih kot vezivo/sredstvo za oblogo malo verjetno, da bi povzročila tveganje glede varnosti.
            
         
               (6)
            
            
               Obstaja tehnološka potreba po dodajanju kopolimera polivinilpirolidon-vinil acetata v celulozno formulacijo pri prehranskih dopolnilih. Izboljša se trdnost prevleke, povečujejo stopnje uporabe obloge in spodbuja boljša oprijemljivost prevleke. Prav tako omogoča stalen postopek nanašanja, kar prihrani čas postopka obloge. Zato je primerno, da se odobri uporaba tega aditiva kot sredstva za glaziranje v trdnih prehranskih dopolnilih in doda številka E 1208 kot E-številka za kopolimer polivinilpirolidon-vinil acetat.
            
         
               (7)
            
            
               Specifikacije za kopolimer polivinilpirolidon-vinil acetat (E 1208) bi bilo treba vključiti v Uredbo (EU) št. 231/2012, ko bo prvič vključen na seznama Unije aditivov za živila v prilogah II in III k Uredbi (ES) št. 1333/2008.
            
         
               (8)
            
            
               Uredbo (ES) št. 1333/2008 in Uredbo (EU) št. 231/2012 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo I k tej uredbi.
   Člen 2
   Priloga k Uredbi (EU) št. 231/2012 se spremeni v skladu s Prilogo II k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. marca 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 354, 31.12.2008, str. 16.
   
      (2)  UL L 354, 31.12.2008, str. 1.
   
      (3)  Uredba Komisije (EU) št. 231/2012 z dne 9. marca 2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta (UL L 83, 22.3.2012, str. 1).
   
      (4)  EFSA Journal 2010; 8(12):1948.
   
      PRILOGA I
      Priloga II k Uredbi (ES) št. 1333/2008 se spremeni:
      
                  1.
               
               
                  V točki 3 dela B „Aditivi razen barvil in sladil“ se za vnosom za E 1207 (anionski kopolimer metakrilata) vstavi naslednji novi vnos:
                  
                              „E 1208
                           
                           
                              kopolimer polivinilpirolidon-vinil acetata“
                           
                        
            
                  2.
               
               
                  V delu E se v kategorijo živil 17.1 „Prehranska dopolnila, dobavljena v trdni obliki, vključno s kapsulami in tabletami ter podobnimi oblikami, razen za žvečenje“ za vnosom za E 1207 (anionski kopolimer metakrilata) vstavi naslednji novi vnos:
                  
                               
                           
                           
                              „E 1208
                           
                           
                              kopolimer polivinilpirolidon-vinil acetata
                           
                           
                              100 000“
                           
                           
                               
                           
                           
                               
                           
                        
            
   
      PRILOGA II
      V Prilogi k Uredbi (EU) št. 231/2012 se za vnosom za E 1207 (anionski kopolimer metakrilata) vstavi naslednji novi vnos:
      
         „E 1208 KOPOLIMER POLIVINILPIROLIDON-VINIL ACETATA
         
         
                     
                        Sinonimi
                     
                  
                  
                     kopolividon; kopovidon; kopolimer 1-vinil-2-pirolidon-vinil acetata; 2-pirolidinon, 1-etenil-, polimer z etenil acetatom
                  
               
                     
                        Opredelitev
                     
                  
                  
                     Proizvaja se s kopolimerizacijo N-vinil-2-pirolidona in vinil acetata s prostimi radikali v raztopini propan-2-ola v prisotnosti iniciatorjev.
                  
               
                     EINECS
                  
                  
                      
                  
               
                     Kemijsko ime
                  
                  
                     ocetna kislina, etenil ester, polimer z 1-etenil-2-pirolidinonom
                  
               
                     Kemijska formula
                  
                  
                     (C6H9NO)n.(C4H6O2)m
                     
                  
               
                     Povprečna viskoznost molekulske mase
                  
                  
                     med 26 000 in 46 000 g/mol
                  
               
                     Analiza
                  
                  
                     Vsebnost dušika 7,0–8,0 %
                  
               
                     
                        Opis
                     
                  
                  
                     Fizikalno stanje je opisano kot bel do rumenkasto bel prah ali kosmiči s povprečno velikostjo delcev 50–130 μm.
                  
               
                     
                        Identifikacija
                     
                  
               
                     Topnost
                  
                  
                     Dobro topen v vodi, etanolu, etilen kloridu in etru.
                  
               
                     Infrardeča absorpcijska spektroskopija
                  
                  
                     potrebna opredelitev
                  
               
                     Evropski barvni test (barve BY)
                  
                  
                     najmanj BY5
                  
               
                     Vrednost K (1) (1 % trdnih snovi v vodni raztopini)
                  
                  
                     25,2–30,8
                  
               
                     pH-vrednost
                  
                  
                     3,0–7,0 (10 % vodna raztopina)
                  
               
                     
                        Čistost
                     
                  
               
                     Komponenta vinilacetata v kopolimeru
                  
                  
                     ne več kot 42,0 %
                  
               
                     Prosti vinil acetat
                  
                  
                     ne več kot 5 mg/kg
                  
               
                     Skupni pepel
                  
                  
                     ne več kot 0,1 %
                  
               
                     Aldehid
                  
                  
                     ne več kot 2 000 mg/kg (kot acetaldehid)
                  
               
                     Prosti N-vinilpirolidon
                  
                  
                     ne več kot 5 mg/kg
                  
               
                     Hidrazin
                  
                  
                     ne več kot 0,8 mg/kg
                  
               
                     Vsebnost peroksida
                  
                  
                     ne več kot 400 mg/kg
                  
               
                     Propan-2-ol
                  
                  
                     ne več kot 150 mg/kg
                  
               
                     Arzen
                  
                  
                     ne več kot 3 mg/kg
                  
               
                     Svinec
                  
                  
                     ne več kot 2 mg/kg
                  
               
                     Živo srebro
                  
                  
                     ne več kot 1 mg/kg
                  
               
                     Kadmij
                  
                  
                     ne več kot 1 mg/kg
                  
               
      
         (1)  Vrednost K: indeks brez dimenzij, izračunan iz meritev kinematične viskoznosti razredčenih raztopin, ki se uporablja za označevanje verjetne stopnje polimerizacije ali molekularne velikosti polimera.“